b"\n_START_ARTICLE_\n\xc4\x8cehi\n_START_SECTION_\nIzvor\n_START_PARAGRAPH_\n\xc4\x8cehi so potomci slovanskih plemen, ki so se na ozemlju dana\xc5\xa1nje \xc4\x8ce\xc5\xa1ke naselila okoli 6. stoletja, po veliki selitvi narodov. Njihovi predniki naj bi pri\xc5\xa1li iz dana\xc5\xa1nje Ukrajine - predvsem iz Volinije - in se pome\xc5\xa1ali z \xc5\xbee prej naseljenimi Markomani (predniki Bavarcev). Markomani so se v precej\xc5\xa1njem \xc5\xa1tevilu asimilirali s slovanskim \xc5\xbeivljem._NEWLINE_Legenda, ki jo je na za\xc4\x8detku 12. stoletja prvi zapisal kronist Kosmas, navaja goro Rip in njeno okolico kot mesto, kjer naj bi se pod vodstvom prao\xc4\x8deta \xc4\x8ceha naselili prvi Slovani ob prihodu na novo ozemlje. To je tudi kraj, kjer naj bi Slovani prvi\xc4\x8d poimenovali novo de\xc5\xbeelo z imenom njihovega voditelja. Legendo o prao\xc4\x8detu \xc4\x8cehu je v 16. stoletju ponovno obudil kronist Vaclav Hajek Libo\xc4\x8danski. Najnovej\xc5\xa1o verzijo iste legende je leta 1894 objavil Alois Jirasek v svojih 'Starih \xc4\x8de\xc5\xa1kih povestih'._NEWLINE_Sodobni \xc4\x8de\xc5\xa1ki narod se je za\xc4\x8del oblikovati ob koncu prve polovice 19. stoletja."